# **ANEXA 6: Criterii de evaluare și selecție a proiectului de *”Sprijin pregătitor pentru elaborarea Strategiilor de Dezvoltare Locală” - orașe/ municipii cu populație de peste 20.000 locuitori***

| **Nr. crt.** | **Criterii de evaluare și selecție** | **Explicații** | **Punctaj** |
| --- | --- | --- | --- |
| **1** | **RELEVANȚĂ** – măsura în care proiectul contribuie la realizarea obiectivelor POCU și ale documentelor strategice relevante. | | Max. 30  Min. 21 |
| 1.1 | Proiectul contribuie la îndeplinirea obiectivelor din documentele strategice relevante pentru proiect[[1]](#footnote-1)**.** | * Proiectul se încadrează în strategiile aferente domeniului, existente la nivel comunitar, național, regional, local, instituțional, după caz, prin obiectivele, activitățile şi rezultatele propuse. | 7 |
| 1.2 | Proiectul contribuie prin activitățile propuse la promovarea temelor orizontale din POCU 2014-2020, conform specificațiilor din Ghidului Solicitantului - dezvoltare durabilă), | * Proiectul include măsuri de promovare / educare cu privire la principiile dezvoltării durabile în etape diferite ale proiectului sau dezvoltă parteneriate cu entități care își declară și confirmă angajamentul cu privire la implementarea principiului dezvoltării durabile | 5 |
| 1.3 | Proiectul contribuie prin activitățile propuse la promovarea temelor orizontale din POCU 2014-2020, conform specificațiilor din Ghidului Solicitantului (egalitate de şanse, nediscriminare) | * Proiectul definește instrumente concrete de resurse umane cu privire la identificarea și eliminarea barierelor privind egalitatea între femei şi bărbați și/ sau a nediscriminării | 4 |
| 1.4 | Proiectul contribuie prin activitățile propuse la promovarea temelor secundare din POCU 2014-2020, conform specificațiilor din Ghidului Solicitantului (utilizare TIC, inovare socială) | * Proiectul promovează metode de inovare socială | 7 |
| 1.5 | Descrierea clară a partenerilor, a rolului acestora, a utilității şi relevanței experienței fiecărui membru al parteneriatului în raport cu obiectivele proiectului | * Este descrisă experiența solicitantului şi a partenerilor, implicarea acestora în proiect şi sunt prezentate resursele materiale şi umane pe care le are fiecare la dispoziție pentru implementarea proiectului * Activitatea partenerului este strict legată de activitățile pe care le va implementa * Implicarea partenerului în proiect aduce plus-valoare, maximizând rezultatele proiectului şi calitatea acestora * Parteneriatul include membri cu cunoaștere directă a problemelor comunității/comunităților marginalizate și a lucrului direct pentru rezolvarea problemelor acestora | 7 |
| **2** | **EFICACITATE** – măsura în care rezultatele proiectului contribuie la atingerea obiectivelor propuse | | Max. 30  Min. 21 |
| 2.1 | Indicatorii de realizare imediată sunt rezultatul direct al activităților proiectului, țintele sunt realiste (cuantificate corect) şi conduc la îndeplinirea obiectivelor proiectului | * Există corelație între activități, realizările imediate * Activitățile sunt descrise detaliat şi contribuie în mod direct la atingerea indicatorilor de realizare imediată propuşi prin proiect, având în vedere resursele financiare, umane şi materiale ale proiectului * Țintele propuse sunt stabilite în funcție de tipul activităților, graficul de planificare a activităților, resursele prevăzute, natura rezultatelor | 6 |
| 2.2 | Rezultatele sunt corelate cu obiectivele proiectului şi conduc la îndeplinirea obiectivelor de program | * Există corelație între realizările imediate, rezultate şi obiectivele de program * Rezultatele proiectului contribuie la realizarea obiectivelor de program aferente domeniului respectiv | 6 |
| 2.3 | Proiectul prevede măsuri adecvate de monitorizare în raport cu complexitatea proiectului, pentru a asigura atingerea rezultatelor vizate | * Modalitatea de realizare a monitorizării interne a activităților proiectului poate constitui o garanție a atingerii rezultatelor propuse | 6 |
| 2.4 | În proiect sunt identificate supozițiile și riscurile care pot afecta atingerea obiectivelor proiectului şi este prevăzut un plan de gestionare a acestora | * Sunt descrise premisele în care proiectul poate fi implementat cu succes, precum şi riscurile şi impactul acestora asupra desfăşurării proiectului şi a atingerii indicatorilor propuşi * Sunt prezentate măsurile de prevenire a apariției riscurilor şi de atenuare a efectelor acestora în cazul apariției * Se va ține cont de realismul descrierii riscurilor şi a eficienței măsurilor de prevenție şi de minimizare a efectelor (nu se va acorda prioritate numărului riscurilor identificate) | 4 |
| 2.5 | Metodologia de implementare a proiectului | * Proiectul prezintă clar modul de implementare a activităților propuse | 8 |
| **3** | **EFICIENȚĂ** – măsura în care proiectul asigură utilizarea optimă a resurselor (umane, materiale, financiare), în termeni de calitate, cantitate și timp alocat, în contextul implementării activităților proiectului în vederea atingerii rezultatelor propuse | | Max. 30  Min. 21 |
| 3.1 | Costurile incluse în buget sunt realiste în raport cu nivelul pieței, fundamentate printr-o analiză realizată de solicitant[[2]](#footnote-2). | * Este prezentată o analiză a costurilor de pe piață pentru servicii/bunuri similare | 4 |
| 3.2 | Costurile incluse în buget sunt oportune în raport cu activitățile propuse și rezultatele așteptate[[3]](#footnote-3). | * Există un raport rezonabil între rezultatele urmărite și costul alocat acestora; * Este justificată alegerea opțiunilor tehnice în raport cu activitățile, rezultatele şi resursele existente, precum şi nivelurile aferente ale costurilor estimate; * Nu se vor analiza cheltuielile efectuate exclusiv în beneficiul managementului/administrării proiectului. | 6 |
| 3.3 | Fundamentarea economico-financiară a costurilor | * Valorile cuprinse în bugetul proiectului sunt susținute concret de o justificare corectă privind numărul de unități (cantitatea, după caz) și costul unitar, pentru fiecare tip de cheltuială | 3 |
| 3.4 | Resursele umane (număr persoane, experiența profesională a acestora, implicarea acestora în proiect) sunt adecvate în raport cu activitățile propuse și rezultatele așteptate. | * Pozițiile membrilor echipei de management a proiectului sunt justificate, având atribuții individuale, care nu se suprapun, chiar dacă proiectul se implementează în parteneriat sau se apelează la externalizare; * Echipa de implementare a proiectului este adecvată în raport cu planul de implementare a proiectului și cu rezultatele estimate; * Implicarea în proiect a tuturor membrilor echipei este adecvată realizărilor propuse şi planificării activităților (activitatea membrilor echipei de proiect este eficientă) | 5 |
| 3.5 | Resursele materiale sunt adecvate ca natură, structură şi dimensiune în raport cu activitățile propuse și rezultatele așteptate. | * Resursele materiale puse la dispoziție de solicitant și parteneri (dacă este cazul) sunt utile pentru buna implementare a proiectului (sedii, echipamente IT, mijloace de transport etc.); * Necesitatea resurselor materiale ce urmează a fi achiziționate din bugetul proiectului este justificată și contribuie la buna implementare a acestuia (sedii, echipamente IT, mijloace de transport etc.). | 4 |
| 3.6 | Planificarea activităților proiectului este rațională în raport cu natura activităților propuse și cu rezultatele așteptate. | * Planificarea activităților se face în funcție de natura acestora, succesiunea lor este logică; * Termenele de realizare țin cont de durata de obținere a rezultatelor şi de resursele puse la dispoziție prin proiect | 6 |
| 3.7 | Resursele care vor fi sub-contractate sunt justificate în raport cu activitățile şi cu rezultatele proiectului. | * Este justificată nevoia de subcontractare, în relație cu activitățile proiectului şi cu resursele existente la solicitant şi la partener, dacă este cazul. | 2 |
| **4** | **SUSTENABILITATE** – măsura în care proiectul asigură continuarea efectelor sale şi valorificarea rezultatelor obținute după încetarea sursei de finanțare | | Max. 10  Min. 7 |
| 4.1 | Sustenabilitate la nivel de politici | * Proiectul **descrie concret** modul în care rezultatele şi/sau experienţa acumulată în cadrul proiectului pot fi integrate în politicile şi strategiile organizaţiei solicitantului şi/sau ale partenerilor, politici şi strategii locale | 4 |
| 4.2 | Sustenabilitate instituţională | * Proiectul descrie concret modalităţile de funcţionare a structurilor/programelor create/dezvoltate prin proiect după finalizarea finanţării nerambursabile | 6 |

**Observații**

Notarea cu 0 a unui subcriteriu NU conduce la respingerea cererii de finanțare pentru sprijin pregătitor, procesul de evaluare și selecție continuându-se, în funcție de punctajul final obținut de cererea de finanțare.

Punctajul final reprezintă suma punctajelor obținute la toate cele 3 criterii.

O cerere de finanțare va fi selectată pentru finanțare numai dacă va cumula în urma evaluării un punctaj minim de 70 de puncte, precum și punctajul minim pe fiecare dintre cele 3 criterii.

**Pe fiecare subcriteriu se poate acorda punctaj intermediar, doar numere întregi.**

1. A se vedea documentele strategice prevăzute în Anexa 3 a prezentului Ghid. [↑](#footnote-ref-1)
2. Acest criteriu nu se aplică cheltuielilor declarate pe bază de finanțare forfetară, respectiv cheltuielilor indirecte [↑](#footnote-ref-2)
3. Idem [↑](#footnote-ref-3)